Académie française, kerep sinebut l'Académie, ya iku sawijining organisasi kang ngupakara basa Prancis.[1] Peran utama saka Académie française ya iku kanggo ngatur basa Prancis kanthi nemtokake standar tataning basa lan tetembungan kang bisa ditampa, sarta bisa adhaptasi kanthi owahing linguistik kanthi nambahi tembung-tembung anyar lan ngowahi teges-teges kang wis ana.[1] Amarga status basa Inggris ing donya, tugas Académie iki kapara fokus ngurangi mlebuné istilah basa Inggris ing basa Prancis kanthi milih utawa nyiptakaké pepadhan ing Basa Prancis.[1]
L'Institut de France
Isi
1 Fungsi mligi
2 Sajarah
3 Anggotané saiki
4 Cathetan suku
Fungsi mligi besut
Académie bakal ngupaya kanthi perawatan lan ketekunan kanggo mènèhi paugeran kang mesthi lan gawé supaya murni, fasih, lan sanggup sesandhingan karo seni lan ngèlmu kawruh.-Pasal 24 [1]
Sajarah besut
Académie française diciptakaké déning Kardinal Richelieu sangisoré Louis XIII taun 1635, lan kang wiwitan Dictionnaire de l'Académie française dibabar taun 1694 kanthi 18.000 istilah. Edhisi pepak paling anyar-tanggal 8-rampung taun 1935 lan isiné 35.000 tembung. Edhisi candhaké ya iku saiki lagi dianakaké-volume I lan II dibabar taun 1992 lan 2000, lan ing antarané mau nutupi A nganti Mappemonde. Sawisé rampung, edhisi 9 kamus Académie bakal ngamot watara 60.000 tembung. Wigati banget kanggo dicathet yèn kamus iki dudu kamus definitif, amarga lumrahé ora kalebu tembung kuna, ofensif, gaul, kusus, lan kosa kata tlatah.